**J E G Y Z Ő K Ö N Y V**

**Készült:** Okány Község 2013. december 11.-én 14.00 órakor megtartott

Képviselő-testületi üléséről.

**Az ülés helye:** Önkormányzat tanácskozóterme.

**Jelen vannak:** Fekete Zoltán polgármester

Király Endre alpolgármester

Árva Lajos, Bodó Károly, Petri László,

Poszt Imre, Simon Imre képviselő.

**Tanácskozási joggal jelen vannak:**

Bai Zsolt jegyző

Víg Jánosné pénzügyi vezető

**Fekete Zoltán** polgármester: köszöntöm a mai ülésen megjelent képviselőtársaimat, jegyző urat, intézményvezetőket, meghívott vendégeinket a KÁBEL- TV nézőit.

Megállapítom, a képviselő-testületi ülés határozatképes, mivel a megválasztott 7 képviselőből 7 képviselő jelen van.

Javaslatot teszek a képviselő-testületi ülés napirendi pontjaira: - megkérdezem van-e javaslat más napirend felvételére?

**N a p i r e n d i j a v a s l a t:**

1./ 2013.évi költségvetés bevételét megalapozó rendeletek megalkotása, módosítása.

**Előadó:** Fekete Zoltán polgármester

Véleményezi: Ügyrendi és Gazdálkodási Bizottság

(Írásos anyag)

2./ Községi Önkormányzat átmeneti gazdálkodásáról szóló rendelete

**Előadó:** Polgármester

Véleményezi: Ügyrendi és Gazdálkodási Bizottság

(Írásos anyag)

3./ 2014. I. félévi munkaterv elfogadása.

**Előadó:** Polgármester

4./ Tájékoztató a két ülés között tett fontosabb intézkedésekről, eseményekről.

**Előadó**: Polgármester

5./ Bejelentések.

Képviselő-testület hozzászólás nélkül - 7 igen szavazattal, ellenszavazat, tartózkodás nélkül – elfogadta a napirendi javaslatot, más javaslattal nem éltek.

**Fekete Zoltán** polgármester: jegyzőkönyv-hitelesítőnek javaslom kijelölni Király Endre és Poszt Imre képviselőket.

A Képviselő-testület hozzászólás nélkül - 6 igen szavazattal, ellenszavazat, tartózkodás nélkül - jegyzőkönyv hitelesítőnek elfogadja Király Endre és Poszt Imre képviselőket.

**Tárgy**: 2013.évi költségvetés bevételét megalapozó rendeletek megalkotása, módosítása.

**Előadó:** Fekete Zoltán polgármester

Véleményezi: Ügyrendi és Gazdálkodási Bizottság

(Írásos anyag)

**Fekete Zoltán** polgármester: Kérdezem, az előterjesztéshez van – e szóbeli kiegészítése az anyag készítőjének?

**Víg Jánosné** pénzügyi főmunkatárs: A nem lakás célját szolgáló építmény, mint a garázs, víztorony stb. díj ÁFA köteles, 2014. január 1-től a piac bérleti díjat is ÁFA kötelessé kell tenni.

**K é r d é s e k, h o z z á s z ó l á s o k :**

--------

**Petri László** Ügyrendi és Gazdálkodási Bizottság elnöke: A bizottság megtárgyalta az önkormányzat tulajdonában lévő járművek, eszközök, földterületek használati díjáról, valamint a szolgáltatási díjakról készült előterjesztést. Javasolja azt az előterjesztett formában elfogadni.

**Poszt Imre** képviselő: A gyógyszertár mint szolgáltató az is az alapellátás része. A házi orvosok nem fizetnek bérleti díjat. A gyógyszertárnak kell fizetni. Nem lehetne mentesíteni ?

**Fekete Zoltán** polgármester: A gyógyszertárban üzleti tevékenység folyik. Árulnak a gyógyszereken kívül más nem gyógyszernek minősülő terméket is, melyek nem az alaptevékenységi körbe tartoznak. Az előterjesztés szerint havi 50000.-Ft+ Áfa a bérleti díj. Az Áfa összegével fog változni, melyet vissza tud igényelni.

**Fekete Zoltán** polgármester : Amennyiben nincs további kérdés, vélemény megkérdezem, aki az előterjesztésben foglaltakat „Okány Község Önkormányzat Képviselő-testülete az önkormányzat tulajdonában lévő járművek, eszközök, földterületek használati díjáról, valamint a szolgáltatási díjakról” elfogadja, kézfelemeléssel szavazzon!

A Képviselő-testület hozzászólás nélkül – 7 igen szavazattal, ellenszavazat, tartózkodás nélkül „Okány Község Önkormányzat Képviselő-testülete az önkormányzat tulajdonában lévő járművek, eszközök, földterületek használati díjáról, valamint a szolgáltatási díjakról”

az alábbi döntést hozta:

**147/2013. (XlI. 11.) Ök. sz. h a t á r o z a t :**

Okány Község Önkormányzat Képviselő-testülete

„az önkormányzat tulajdonában lévő járművek, eszközök, földterületek használati díjáról, valamint a szolgáltatási díjakról” a mellékletben foglaltak szerint határozott.

**Felelős**: polgármester

**Határidő:** folyamatos

**Tárgy:** Községi Önkormányzat átmeneti gazdálkodásáról szóló rendelete.

(Rendelet-tervezet mellékleve.)

**Előadó:** Polgármester

Véleményezi: Ügyrendi és Gazdálkodási Bizottság

(Írásos anyag)

**Előadó:** Polgármester

**Fekete Zoltán** polgármester: A napirendhez megküldtük az írásos anyagot. Megkérdezem

Bai Zsolt jegyzőt, az anyag készítőjét van-e szóbeli kiegészítése?

**Bai Zsolt jegyző**: A törvényi feltételeknek meg kell felelni, ezért meg kell alkotni az átmeneti gazdálkodásról az önkormányzati rendeletet.

**Fekete Zoltán** polgármester: Van-e kérdés az anyaggal kapcsolatban?

**K é r d é s, v é l e m é n y:**

**Petri László** Ügyrendi és Gazdálkodási Bizottság elnöke: A bizottság megtárgyalta a 2014. évi költségvetés gazdálkodás átmeneti szabályozásáról készült előterjesztést és azt elfogadásra javasolja.

**Fekete Zoltán** polgármester: Mivel nincs további kérdés, aki az előterjesztésben foglaltak szerint a „2014. évi költségvetési gazdálkodás átmeneti szabályozásáról” szóló rendeletet, az kézfelemeléssel szavazzon !

A Képviselő-testület hozzászólás nélkül – 7 igen szavazattal, ellenszavazat, tartózkodás nélkül megalkotja a 13/2013.önkormányzati rendeletét „a 2014. évi költségvetési gazdálkodás átmeneti szabályozásáról”.

**13/2013. (XII. 16.) önkormányzati r e n d e l e t :**

Okány Község Önkormányzat Képviselő-testülete megalkotja a 13/2013.önkromáynzati rendeletét „ a2014.évi költségvetési gazdálkodás átmeneti szabályozásáról”. A kihirdetett rendelet mellékletként csatolva.

**Felelős:** Fekete Zoltán polgármester

**Határidő**: Értelem szerint

**Tárgy:** 2014. I. félévi munkaterv elfogadása.

**Előadó:** Polgármester

**Fekete Zoltán** polgármester: Az írásos anyag kiadásra került. Kérem a képviselőket, amennyiben napirend felvételére, módosítására van javaslatuk, azt tegyék meg!

**K é r d é s, v é l e m é n y:**

**Király Endre** képviselő: Emlékezetem szerint a Munkaügyi központ beszámolóját terveztük a januári testületi ülésre.

**Fekete Zoltán** polgármester: Valóban volt erről szó, mivel a statisztikai adatok, még nem állnak rendelkezésre a februári ülésre tűztük napirendre.

**Fekete Zoltán** polgármester: További kérdés hozzászólás van-e? Amennyiben nincs, kérem, kézfelemeléssel szavazzon aki, a tárgyi ügyben készült előterjesztést elfogadja.

A Képviselő-testület hozzászólás után - 7 igen szavazattal, ellenszavazat, tartózkodás – nélkül az alábbi döntést hozta:

**148/2013.(XII.11.) Ök. sz. h a t á r o z a t:**

Okány Község Önkormányzatának Képviselő-testülete a

2014. I. félévi munkatervét a melléklet szerint elfogadja.

**Felelős:** Képviselő-testület

**Határidő:** 2014. június 30.

**Tárgy:** Tájékoztató a két ülés között tett fontosabb intézkedésekről, eseményekről.

**Előadó:** Polgármester

**Fekete Zoltán** polgármester: Az alapkompetenciát 27 közmunkás tanuló kezdte el. A Művelődési házban folyik az oktatás a feltételek biztosítottak. Tanulnak írni, olvasni, számolni, nyomtatványokat kitölteni. Az oktatást Vad Piroska pedagógus tartja, mint regisztrált munkanélküli.

Az ÖNHIKI-vel kapcsolatos döntést meghozták, Okány 2,5 millió forint támogatásban részesül. Nagyon kevés, működési költségre adták.

**B E J E L E N T É S E K:**

**Tárgy:** A szociálisigazgatásról és a szociális ellátásokról szóló 4/2009.(IV.17.) önkormányzati rendelet módosítása. (Rendelet-tervezet mellékelve)

**Előadó:** Bai Zsolt jegyző

**Fekete Zoltán** polgármester: Megkérem Bai Zsolt jegyzőt az anyag készítőjét az előterjesztést tegye meg.

**Bai Zsolt** jegyző: A törvényi változások miatt szükséges a szociális rendelet módosítása. Az ügyintézési határidő 30 napról 15 napra változott. Bevezeti az új, egységes jövedelemhatárt.

Írásban megkapta minden képviselő a rendelet tervezetet. Nekem nincs további kiegészítésem ezzel kapcsolatban.

**Fekete Zoltán** polgármester: Van-e kérdés, vélemény ezzel kapcsolatban?

**K é r d é s, v é l e m é n y:**

---------

**Fekete Zoltán polgármester:** Mivel nincs további kérdés, vélemény, aki az előterjesztésben foglaltak szerint „a szociálisigazgatásról és a szociális ellátásról szóló 4/2009.(IV.17.) önkormányzati rendelet módosításáról” készült rendeletet elfogadja az kézfelemeléssel szavazzon !

A Képviselő-testület hozzászólás nélkül – 7 igen szavazattal, ellenszavazat, tartózkodás nélkül megalkotja a 14/2013.önkormányzati rendeletét „a szociálisigazgatásról és a szociális ellátásról szóló 4/2009.(IV.17.) önkormányzati rendelet módosításáról”

**14/2013. (XII. 16.) önkormányzati r e n d e l e t :**

Okány Község Önkormányzat Képviselő-testülete megalkotja a 14/2013.önkromáynzati rendeletét „ A szociálisigazgatásról és a szociális ellátásról szóló 4/2009.(IV.17.) önkormányzati rendelet módosításáról.”

A kihirdetett rendelet mellékletként csatolva.

**Felelős:** Fekete Zoltán polgármester

**Határidő**: Értelem szerint

**Tárgy**: A szociális célú tűzifa támogatás helyi szabályiról

(Rendelet tervezet mellékelve)

**Előadó**: Bai Zsolt jegyző

**Fekete Zoltán** polgármester: Megkérem Bai Zsolt jegyzőt az anyag készítőjét a szóbeli kiegészítését tegye meg.

**Bai Zsolt jegyző:** Nincs szóbeli kiegészítésem.

**K é r d é s, v é l e m é n y:**

**Bodó Károly** képviselő: Olvastam a rendelet-tervezetet, egyetértek azzal, hogy aláírásukkal nyilatkoznak az átvételről és arról, hogy nem adhatják el.

**Fekete Zoltán** polgármester: Meg fogjuk hirdetni, a kérelem adatlapot át lehet venni az önkormányzatnál, és a 2014. január 27.-i ülésen elbíráljuk a beadott kérelmeket. A kiosztott mennyiségnek egységesnek kell lenni. Figyelembe véve a családok létszámát, jövedelmi viszonyait.

**Poszt Imre** képviselő: A családban beadhatja több személy a kérelmét?

**Fekete Zoltán** polgármester: Beadhatja, egyénileg lesz elbírálva, minden kérelem.

További kérdés hozzászólás van-e? Amennyiben nincs, kérem, kézfelemeléssel szavazzon aki, „a szociális célú tűzifa támogatás helyi szabályiról” készült rendeletet elfogadja.

A Képviselő-testület hozzászólás nélkül – 7 igen szavazattal, ellenszavazat, tartózkodás nélkül megalkotja a 15/2013. önkormányzati rendeletét „a szociális célú tűzifa támogatás helyi szabályiról”.

**15/2013. (XII. 16.) önkormányzati r e n d e l e t :**

Okány Község Önkormányzat Képviselő-testülete megalkotja a 15/2013.önkromáynzati rendeletét „ A szociális célú tüzifa támogatás helyi szabályairól szóló rendelet.

A kihirdetett rendelet mellékletként csatolva.

**Felelős:** Képviselő-testület

Fekete Zoltán polgármester

**Határidő**: Értelem szerint

**Tárgy**: Üzemeltetési szerződés Horgász Egyesülettel (Írásos anyag)

**Előadó:** Fekete Zoltán

**Fekete Zoltán** polgármester: Írásban megküldésre került a képviselők részére az Okányi Horgász Egyesület és az Önkormányzat között megkötendő üzemeltetési szerződés. Áttanulmányoztam az anyagot és mindjárt az első oldalon a 2) pontban foglaltakat kiegészíteném azzal, hogy az üzemeltetési időtartam 20 év, 2014.01.01-től 2033.12.31.-ig.

**K é r d é s, v é l e m é n y:**

---------

**Petri László** képviselő: Mintegy 40-50 fő állandó horgász tagunk van. Úgy készítettem el, hogy az hosszútávon helyt álló legyen. Az volt a cél, hogy Okány Községnek üde színfoltja legyen ez a hely. Hozzunk olyan döntést, hogy jól működő legyen. Biztosítjuk az Okányi iskolának, a civil szervezeteknek is a horgászati lehetőséget előzetes egyeztetés után. Az az érdekünk, hogy minél többen oda jöjjenek, egyfajta pihenő övezetté alakítjuk ki a környezetet. Probléma esetén a módosításra a jövőben van lehetőség. Ez a szerződés garancia a tulajdonos jogaira.

**Fekete Zoltán** polgármester: Javaslom fogadjuk el a kiegészítéssel együtt, ebben a formában az előterjesztést az üzemeltetési szerződés megkötésére. Aki elfogadja, kézfeltartással szavazzon az

„ Üzemeltetési szerződés” megkötésével kapcsolatban.

A Képviselő-testület hozzászólás után - 7 igen szavazattal, ellenszavazat, tartózkodás – nélkül az alábbi döntést hozta:

**149/2013.(XII.11.) Ök. sz. h a t á r o z a t:**

Okány Község Önkormányzatának Képviselő-testülete az Okányi Horgász Egyesülettel, a melléklet szerinti üzemeltetési szerződést megköti

Megbízza a polgármestert az üzemeltetési szerződés aláírásával.

**Felelős:** Fekete Zoltán

polgármester

**Határidő:** azonnal

**Tárgy:** „Okány Község Szennyvízcsatornázása” című projekt közbeszerzési eljárás lezárása.

Írásos anyag

**Előadó:** Polgármester

**Fekete Zoltán** polgármester: Lezárult a tárgyalásos közbeszerzési eljárás, melyet eredményessé nyilvánít. Két pályázó közül a GRENEXION Tanácsadó Kft. ajánlattétele érvénytelen. Az EUOUT Mérnöki Tanácsadó Szervező és Kereskedelmi Kft – ECOELINE Zrt. közös ajánlattevőt az eljárás nyertesének kihirdeti.

**K é r d é s, v é l e m é n y:**

---------

Amennyiben nincs kérdés, vélemény aki elfogadja az előterjesztésben foglaltakat

Tájékoztatom a képviselőtársaimat, hogy a Kbt. 22. § (5) bekezdése alapján testületi döntéshozatal esetében név szerinti szavazást kell alkalmazni.

**Fekete Zoltán** polgármester: Név szerinti szavazással, aki az előterjesztésben foglaltakat elfogadja, kérem, kézfelemeléssel szavazzon!

Megkérdezem Poszt Imre képviselőt?

Poszt Imre képviselő: igen

Megkérdezem Bodó Károly képviselőt?

Bodó Károly képviselő: igen

Megkérdezem Árva Lajos képviselőt?

Árva Lajos képviselő: igen

Megkérdezem Király Endre képviselőt?

Király Endre képviselő: igen

Megkérdezem Simon Imre képviselőt?

Simon Imre képviselő: igen

Megkérdezem Petri László képviselőt?

Fekete Zoltán polgármester: igen.

Megállapítom, hogy a Képviselő-testület név szerinti szavazással - 7 igen szavazattal, ellenszavazat és tartózkodás nélkül – az írásos előterjesztés tartalmának megfelelően, Okány Község Önkormányzat „Okány Község Szennyvízcsatornázása” tárgyában az alábbi döntést hozta:

**150/2013. (XII. 11.) Ök. sz. h a t á r o z a t :**

Okány Község Önkormányzat Képviselő-testülete „***Okány* Község szennyvízcsatornázása” című KEOP-1.2.0/09-11-2012-0005 azonosítószámú projekthez kapcsolódó költség-haszon elemzés módosításának előkészítése, és a projekttel megvalósuló, valamint a meglévő/üzemelő szennyvízközmű vagyonértékelése, valamint a vagyonértékelésre épülő Pótlási Terv készítése tárgyában indított hirdetmény közzététele nélküli tárgyalásos közbeszerzési eljárás lezárásáról**

1./ **az eljárást eredményesnek nyilvánítja.**

2./ a **GREENEXION Tanácsadó Kft.** (1054 Budapest, Vértanúk tere 1.) ajánlattevő ajánlatát **a Kbt. 74. § (1) bekezdésének d) valamint e) pontja alapján érvénytelennek nyilvánítja.**

3./ az **EUROUT Mérnöki Tanácsadó Szervező és Kereskedelmi Kft.** (1143 Budapest, Zászlós utca 18.) - **ECOELINE Zrt.** (7754 Bóly, Alkotmány utca 57.) közös ajánlattevők ajánlatát érvényesnek nyilvánítja, közös ajánlattevőt egyben a szerződés teljesítésére alkalmasnak nyilvánítja.

4./ az **EUROUT Mérnöki Tanácsadó Szervező és Kereskedelmi Kft.** (1143 Budapest, Zászlós utca 18.) - **ECOELINE Zrt.** (7754 Bóly, Alkotmány utca 57.) közös ajánlattevőt az eljárás nyertesének hirdeti ki, és felhatalmazza a Polgármestert, hogy a nyertessel kösse meg a szerződést.

**Felelős:** Polgármester

**Határidő:** folyamatos

**Tárgy:** Békés - Manifest Kft. 2013.évi 2. félévi gazdálkodásáról beszámoló.(Írásos anyag)

**Előadó:** Fekete Zoltán polgármester

**Fekete Zoltán** polgármester: Az írásos anyag megküldésre került. A gazdálkodásról szóló beszámolót nem vitatom. A mellékletben a kimutatás szerint láthatjuk, hogy a lakosság 45%-a befizeti a szolgáltatási díjat. November közepén már megkerestek, hogy nincs több pénz, a további szolgáltatásra. Már akkor is volt szó a tagi kölcsönről, vagy pótbefizetésről. Még két alkalommal elszállították a szemetet. Az előterjesztés szerint nem javaslom a tagi kölcsönt, a melléklet határozati javaslata 3.) pontját kénytelenek vagyunk elfogadni, az 1.) pont magyarázatra szorul., konkretizáljuk, nevesíteni kell, mennyi az a pénzügyi fedezet, amit elvárnak tőlünk.

**K é r d é s, v é l e m é n y:**

---------

**Király Endre** képviselő: Sarkadon voltam a taggyűlésen, ott elhangzott - 2014-es évben 200. millió forint forráshiánnyal számolnak. A Minisztériumban tudnak erről. A polgármesterek akik jelen voltak, érdektelennek tűnt a hozzáállásuk. Kunágotán nem volt határozatképes így nem döntöttek.

**Bodó Károly** képviselő: Volt a korábbi testületi ülésen arról szó, hogy csak azt a mennyiséget kell a lakosoknak fizetni amennyi szemetet termelnek. A méréshez biztosítani kell a jelölt kukát. Igéretet kaptunk erre is. A lakosok fizetni akarnak, csak annyi mennyiség után amit el is szállítanak tőlük. A szolgáltató is tegyen valamit. Nincs 42 ürítés.

**Poszt Imre** képviselő: A szolgáltató ügyfélszolgálata sincs a helyzete magaslatán. nagyon durván beszélnek az ügyfelekkel. Nem értek egyet a szerződéssel.

**Simon Imre** képviselő: Le kell ülni velük tárgyalni. Közösen meg kell oldani a problémát. A NAV behajtja a lakosokon a ki nem fizetett számlák összegét.

**Petri László** képviselő: Javaslom, kössük meg a szerződést, nem kell fizetni, a lakosokon úgy is behajtják. Van olyan önkormányzat több akinek van tartozása.

**Fekete Zoltán** polgármester: Fogadjuk el a 3.) pontban foglaltakat, az 1.) és a 2.) ponban foglaltakat vitatjuk, az konkretizálásra szorul, később döntünk.

**Fekete Zoltán** polgármester: Aki egyetért azzal, hogy a Békés –Manifest Kft.-t bízzuk meg a lakossági hulladékgazdálkodási közszolgáltatás ellátásával, az kézfelemeléssel szavazzon!

A Képviselő-testület hozzászólás után - 7 igen szavazattal, ellenszavazat, tartózkodás – nélkül az alábbi döntést hozta:

**151/2013.(XII.11.) Ök. sz. h a t á r o z a t:**

Okány Község Önkormányzat Képviselő-testülete 2014. január 01 napjától- 2018. december 31. napjáig a Békés-Manifest Közszolgáltató Nonprofit Kft-t bízza meg a lakossági hulladékgazdálkodási közszolgáltatás ellátásával. Felhatalmazza a polgármestert a közszolgáltatási szerződés aláírására*.*

**Határidő:** 2013.december 19.

**Felelős**: polgármester

**Fekete Zoltán** polgármester: Aki egyetért azzal, hogy a Békés –Manifest Kft.-t határozati javaslatának 1.) és 2.) pontjában foglaltakról további egyeztetés utáni időpontban döntünk az kézfelemeléssel szavazzon!

A Képviselő-testület hozzászólás után - 7 igen szavazattal, ellenszavazat, tartózkodás – nélkül az alábbi döntést hozta:

**152/2013.(XII.11.) Ök. sz. h a t á r o z a t:**

Okány Község Önkormányzat Képviselő-testülete a határozati javaslat 1.) és 2.) pontjában foglaltakról további egyeztetés után dönt.

Felkéri a polgármestert a szükséges tárgyalások megtételére.

**Határidő**: értelem szerint

**Felelős:** polgármester,ügyvezető

**Tárgy:** Belvízrendezési pótmunka (Írásos anyag)

**Előadó:** Polgármester

**Fekete Zoltán** polgármester: A DAOP-5.2.1/D-2008-0002 azonosító számú, „Belvízrendezés az élhetőbb településekért” című, Kondoros város gesztorságában megvalósuló beruházás kivitelezése során kiderült, hogy a befogadónak szánt „dancka”-i részt az eredetileg tervezetthez képest módosítani szükséges, a befogadó területét csökkenteni kell, a befogadóképesség megőrzése érdekében viszont a tavat mélyebbre kell kotorni. A tervezett módosítást a közreműködő szervezet előzetesen jóváhagyta, a szükséges pótmunkákra a fedezet rendelkezésre fog állni.

A többlet földmunkák miatt a beruházás költsége az előzetes költségvetés szerint nettó

24.503.053, - Ft-tal nő. Ezen munkák elvégzésére új közbeszerzési eljárást kell lefolytatni.

A közbeszerzési eljárást a gesztor által megbízott Imperiál Tender Kft. fogja lebonyolítani.

Az önkormányzatnak meg kell határoznia, kiktől kíván árajánlatot kérni, és meg kell választani a bíráló bizottság tagjait.

Ajánlattételre a következő vállalkozásokat javaslom felkérni:

* Körös-Berettyói Vízgazdálkodási Társulat 5630 Békés, Szántó Albert u. 20. sz.
* Békés-Drén Kft. 5630 Békés, Petőfi S. u. 20. sz.
* FUTIZO Kft. 5700 Gyula, Mátyás király u. 31/3. sz.

A Bíráló Bizottság tagjainak a következő személyeket javaslom:

Dr Halász Erik, bizottsági tag

Víg Jánosné Pénzügyi vezető, bizottsági tag

Varga József műszaki ügyintéző, bizottsági elnök

**K é r d é s, v é l e m é n y:**

---------

Amennyiben nincs kérdés, vélemény aki elfogadja az előterjesztésben foglaltakat az kézfelemeléssel szavazzon!

A Képviselő-testület hozzászólás után - 7 igen szavazattal, ellenszavazat, tartózkodás – nélkül az alábbi döntést hozta:

**153/2013.(XII.11.) Ök. sz. h a t á r o z a t:**

Okány Község Önkormányzat Képviselő-testülete

a DAOP-5.2.1/D-2008-0002 azonosító számú, „Belvízrendezés az élhetőbb településekért” című, beruházás pótmunkáinak elvégzésére közbeszerzési eljárást folytat le.

Ajánlattételre a következő vállalkozásokat kéri fel:

* Körös-Berettyói Vízgazdálkodási Társulat 5630 Békés, Szántó Albert u. 20. sz.
* Békés-Drén Kft. 5630 Békés, Petőfi S. u. 20. sz.
* FUTIZO Kft. 5700 Gyula, Mátyás király u. 31/3. sz.

A Bíráló Bizottság tagjainak a következő személyeket választja

Dr Halász Erik, bizottsági tag

Víg Jánosné Pénzügyi vezető, bizottsági tag

Varga József műszaki ügyintéző, bizottsági elnök

A képviselő-testület felhatalmazza a polgármestert a szükséges intézkedések megtételére.

**Határidő:** azonnal

**Felelős:** Fekete Zoltán polgármester

**Tárgy:** Általános Iskolák felvételi körzet tervezete (Írásos anyag)

**Előadó**: Polgármester

**Fekete Zoltán** polgármester: Testületi döntést kel hozni az általános iskola felvételi körzetét érintően. Ezzel kapcsolatban van-e kérdés?

**K é r d é s, v é l e m é n y:**

---------

Amennyiben nincs kérdés, vélemény aki elfogadja az előterjesztésben foglaltakat az általános iskolák 2014/2015.-ös tanévre vonatkozó felvételi körzetét meghatározó tervezetét érintően az kézfelemeléssel szavazzon!

A Képviselő-testület hozzászólás után - 7 igen szavazattal, ellenszavazat, tartózkodás – nélkül az alábbi döntést hozta:

**153/2013.(XII.11.) Ök. sz. h a t á r o z a t:**

Okány Község Önkormányzat Képviselő-testülete a Békés Megyei Kormányhivatal által elkészített – 2014/2015-ös tanévre vonatkozó – általános iskolák felvételi körzetét meghatározó tervezetével egyetért.

Felhatalmazza a polgármestert, hogy döntéséről a Békés Megyei Kormányhivatal illetékes főosztályát tájékoztassa.

**Határidő**: azonnal

**Felelős**: Fekete Zoltán polgármester

**Fekete Zoltán** polgármester: Van-e valakinek bejelenteni valója,kérdése, észrevétele?

Mivel több felvetés és hozzászólás nem volt, a polgármester az ülést 16 35.-órakor bezárta.

k.m.f.t.

Fekete Zoltán sk. Bai Zsolt sk.

polgármester jegyző

Király Endre sk. Poszt Imre sk.

jegyzőkönyv-hitelesítő